Σούπα με σελινόριζα, μήλο και μετσοβόνε
Η σελινόριζα και τα μήλα, σε αυτή τη σούπα, έχουν την τέλεια ισορροπία γλυκών, ξινών και πικάντικων γεύσεων.
1,2 κιλά σελινόριζα (περίπου 2 μέτριες προς μεγάλες), καθαρισμένες και κομμένες σε μέτρια κομμάτια, 1 κρεμμύδι, σε χοντρά καρέ, 3 φιρίκια ή 1 μεγάλο μήλο, προτιμότερο jonagold ή fuji, καθαρισμένο, σε μέτρια κομμάτια, 50 ml ελαιόλαδο, 1 δαφνόφυλλο, 2 - 3 κλωναράκια φρέσκο θυμάρι (σε ορισμένα σούπερ μάρκετ) ή 1 κουτ. γλυκού ξερό θυμάρι, τριμμένο, 1/4 κουτ. γλυκού μοσχοκάρυδο, 1,2 λίτρα ζωμός κότας ή νερό, 1 γεμάτη κουτ. σούπας μουστάρδα με κόκκους, 100 γρ. μετσοβόνε, τριμμένο αλάτι, φρεσκοτριμμένο πιπέρι
Για τη σούπα με σελινόριζα, μήλο και μετσοβόνε, σε μια βαθιά κατσαρόλα σοτάρουμε σε μέτρια φωτιά στο λάδι το κρεμμύδι, μέχρι να μαραθεί, για 6 - 7 λεπτά.Προσθέτουμε τη σελινόριζα, το μήλο, το θυμάρι, τη δάφνη, το μοσχοκάρυδο, τη μουστάρδα και αλατοπίπερο. Σοτάρουμε για 2 - 3 λεπτά και προσθέτουμε το ζωμό.Μόλις το υγρό κοχλάσει, χαμηλώνουμε λίγο τη φωτιά, μισοσκεπάζουμε και σιγοβράζουμε για περίπου 20 - 25 λεπτά, μέχρι να μαλακώσουν όλα τα υλικά. Πολτοποιούμε το περιεχόμενο της κατσαρόλας με το ραβδομπλέντερ ή στο μπλέντερ ή στο μούλτι.Ελέγχουμε το αλατοπίπερο. Σερβίρουμε με λίγο τριμμένο μετσοβόνε σε κάθε μερίδα. 
Μήλο,Χόρτα , Μυρωδικά